cyanic-selkie/wikianc huggingface dataset:
Nyhavn
Kong Frederik III hadde på slutten av 1660-tallet et prosjekt for en kanal som skulle gå fra havneløpet og helt inn til Kongens Nytorv. Kongen begynte å dra på årene på dette tidspunkt, planene endte i en skuff og ble ikke realisert. I 1670 overtok Christian V tronen og da ble det umiddelbart fart i planene. Kongen sendte ut en ordre datert 28. desember samme år og her befalte han:«..den forordnede Havn til det nye Torv udi tilstundende Aar 1671 at lade forferdige.»
Fullt så fort gikk det ikke å få kanalen ferdig. Arbeidet ble gjort av soldater, hovedsakelig svenske krigsfanger fra den nylig avsluttede krigen med Sverige.
I mange år var Nyhavn blant byens mer skumle kvarterer med sjømannsvertshus og dertil hørende gledespiker. Men i 1980-årene ble området gjennomgripende renovert, og Nyhavn huser i dag en rekke penere restauranter, kaféer og barer. Blant de mest kjente er Nyhavn 17 og Cap Horn.
Opprinnelig innviet Christian V området som «Nyhavnskanalen», men i dag heter det bare Nyhavn. Severdigheten er de over 300 år gamle husene som er blitt bevart.
H.C. Andersen og Nyhavn
Dikteren H.C. Andersen bodde flere steder i Nyhavn. I september 1834 flyttet han inn i nr. 20 (tidligere benevnt nr. 280) hos Karen Sophie Larsen. I 1848 flyttet han inn hos skipper Anholm i nr. 67; adressen hadde nummer 34 inntil 1850-årene. 23. oktober 1871 flyttet han inn i nr. 18 hos fotograf Thora Hallager som drev pensjonat i huset, fra 1873 var det frk. Ballin som overtok.
Utvalgte hus
Nyhavn 11 er et murstenshus med tegltak, huset er fra 1690. Huset har fire etasjer, men ble opprinnelig bygget i to. Det fikk tilføyet to etasjer i 1835–1836. Bygningen er fredet. Det finnes et gårdsrom på baksiden anlagt i 1963 av landskapsarkitektene Knud Lund-Sørensen og Morten Le Klint.
Skuespilleren Christian Niemann Rosenkilde som levde 1786–1861 flyttet inn i huset i 1842 og bodde her i 7 år. Rosenkilde er særlig kjent for sine Holbergtolkinger. Han var i tillegg en bekjent av Søren Kierkegaard og de to ble ofte sett sammen i Københavns gater. Muligens har Kierkegaards bøker vært tung lesing for Rosenkilde som uttalte: «Det Affekterte Asen! Kan han da ikke udtrykke sig naturligt. Jeg kan min Sæl ikke forstaa et Muk af hvad han skriver.»
Nyhavn 15 er et murstenshus med tegltak, huset er fra 1719 og bygget i tre etasjer. Huset ble bygget om i 1987. Det er hengt opp en plate som viser en elefant med et åttetall over inngangsdøren. Den ble satt opp av handelsmannen Jørgen Alsing som hadde te-og porselensbedrift i huset.
Nyhavn 18 er særlig knyttet til H.C. Andersen og hans liv. Huset er fra ca. 1779 og ble opprinnelig bygget med loftsetasje. Denne kvisten ble bygget om til full etasje av murermester C. Unger i 1846. Huset ble fredet i 1932. I 1972 ble det restaurert av Erik Møller i 1972.
Blant beboerne i huset var pakkhusforvalter Jonathan Balling (1773–1829) som bodde her til sin død. Balling var en av H.C. Andersens tidligste velgjørere. I den perioden dikteren gikk på latinskolen bodde han og feiret jul hos Balling i 1822 og året etter. Fotograf Thora Hallager drev pensjonat i huset, hun leide ut til Andersen og nummer 18 ble dikterens siste bolig før han døde på Rolighed i 1875. I mai året før var den tyske fotografen Clemens Weller på besøk hos Andersen og fotograferte han.
Sigismund von Kollonitsch
Han var nevø til kardinal Leopold Karl von Kollenitsch, erkebiskop av Esztergom.
Birgitta Sondresen
Birgitta Sondresen (født 16. april 1964, død 2. desember 2014 i Bergen ) var en norsk illustratør og billedkunstner. Hun kom opprinnelig fra Sandnes men var bosatt i Bergen. Hun var utdannet ved Kunsthøgskolen i Bergen med hovedfag fra 1997 ved Institutt for Grafisk design og Illustrasjon.
Hun har utgitt flere bøker, både billedbøker hvor hennes egne illustrasjoner er den viktigste delen av innholdet, men har også bidratt med illustrasjoner til andres bøker. Hun debuterte i 1997 med billedboken Svinepelsens hevn på EIDE forlag. Den utgivelsen som kanskje har betydd mest for henne er Frosken Vertigo og det store spranget i 1999 på EIDE forlag. Teksten til denne boka er skrevet av medforfatter Frode Grytten.
Paramaurops
Paramaurops er en slekt av små, rødlige eller brunlige biller som tilhører gruppen køllebiller.
Birgitta Sondresen
Hun har samarbeidet med flere forfattere, blant andre Frode Grytten, Gro Anita Bårdseth og Jan Ove Ulstein.
Paramaurops
Utseende
Små (ca. 2 millimeter), avlange, maurlignende, rødbrunlige køllebiller. Hodet er lengre enn bredt med små fasettøyne, kledt med lange, oppstående hår. Antennene er litt lengre enn hode + pronotum, tynne, det ytterste leddet noe større og spoleformet. Pronotum er ovalt, litt lengre enn bredt, med en skarp midtfure. Dekkvingene er rundede, uten punktrader. Bakkroppen er rundet, det første ryggleddet utgjør over halve lengden sett ovenfra. Beina er nokså lange, lårene litt klubbeformede.
Levevis
Artene lever i stor grad i huler.
Utbredelse
Slekten er utbredt i Sør-Europa.
Gülyalı
Gülyalı er en by med 7 813 innbyggere (2017) i den tyrkiske provinsen Ordu. Den ligger sør for Svartehavet, øst for Altınordu og vest for Piraziz.
Jorge Maqueda
Jorge Maqueda Peño (født 6. februar 1988) er en spansk profesjonell håndballspiller som spiller for den franske håndballklubben HBC Nantes. Han spiller i posisjonen høyreback, og er også en del av det spanske håndballandslaget.
Han ble tatt ut til å representere Spania under Håndball-EM 2012 for menn i Serbia.
Taterjenta
«Taterjenta» er en skillingsvise fra 1840, og har sin opprinnelse fra Romedal i Hedmark. Teksten i visa handler om en jente som var uønsket av familien sin, hvorpå de la henne fra seg ute et sted. Hun ble funnet og oppfostret av tatrene, og visen forteller hvor vondt hun hadde det opp igjennom livet. Andre kjente taterviser er «Tatervise ved bålet» og «Fant-Sonja». Visa er innspilt på Frem fra Glemselen kap. 3 med Rita Engebretsen
Teksten
jeg går omkring og vasser i gamle klær og sko, jeg selger visper, tvarer og slever lagd av tre, og tårene de triller hver gang jeg må avsted. og far min huff han griner fordi jeg er for sen. Ja, jeg har aldri hatt det, men kaller hun for mor, for så en dag jeg reiste, så sa min eldste bror. i nærhet av en storby din slekt og mamma er. Det var en sommeraften vi fant deg på et sted, du var nok hjemløs kjære, og så tok vi deg med. men jeg skal nok reise dit hen da jeg blir stor. Dit hen hvor ingen slår meg og håner meg og ler, dit hen hvor ingen kaller meg for Taterjenta mer.
Liberia under Afrikamesterskapet i friidrett 2006
Liberia deltok under Afrikamesterskapet i friidrett 2006 (utendørs) fra 9. til 13. august 2006 i Bambous på Mauritius.
Suksaha
Suksaha (kinesisk: 苏克萨哈, død 1667) var regent i Kangxi-keiserens første år på Qing-tronen i Kina. Han ble henrettet etter manipulasjon fra en annen av regentene, Oboi.
Pressedirektoratet
Pressedirektoratet var en avdeling av Kultur- og folkeopplysningsdepartementet mellom 1940 og 1945. Anders Beggerud var direktoratets direktør under hele andre verdenskrig.
Mens direktoratet skulle jobbe med organiseringen av avisene sørget Presseabteilung for å forsyne avisene med innhold. Pressedirektoratet sendte imidlertid også ut direktiver om innhold, men begrenset til norske og lokale forhold.
Nyordningen gav seg flere utslag, og en rekke aviser ble lagt ned i 1942. En rekke aviser fikk også innsatt NS-redaktør. Dette gjaldt blant annet Aftenposten, Fredriksstad Blad, Østlendingen, Tønsbergs Blad, Varden, Porsgrunns Dagblad, Bergens Tidende, Morgenavisen, Sunnmørsposten, Adresseavisen, Lofotposten, Tromsø, samt en rekke mindre aviser, særlig på Vestlandet.
I tillegg ble flere aviser slått sammen. I Stavanger ble Stavanger Aftenblad (V) og Stavangeren (H) bestemt slått sammen til Stavanger Avis, i Sandefjord ble Sandefjords Blad (H) og Vestfold (V) slått sammen til Sandefjords Presse, i Larvik ble Østlands-Posten (V) og Nybrott (Ap) slått sammen til Larvik Dagblad. Aftenposten ble utsatt for den kanskje sterkeste grad av sensur ettersom dette var landets største avis ved andre verdenskrigs start.
Direktoratet fikk ytterligere fullmakter til å stanse aviser i 1943, særlig med tanke på å frigjøre arbeidskraft og redusere papirforbruket. Papirrasjoneringen var til tider brutal og Pressedirektoratet selv beskrev høsten 1943 at den samlede presse nå brukte like mye papir som Aftenposten alene før krigen. Senere samme år ble derfor blant annet Akershus Arbeiderblad og Akershus (H) slått sammen til Nedre Romerike og Hamar Arbeiderblad og Hamar Stiftstidende (H) ble til Hedemarkingen.
Senere i 1943 mente Pressedirektoratet at norsk presse var ferdig rasjonalisert og lite skjedde på denne fronten resten av krigen.
De gamle visene 2
De gamle visene 2 med Alf Prøysen er den andre samlingen med gamle viser, utgitt på Forlaget For alle i 1973. Totalt ble det utgitt fem bøker i serien De gamle visene - bind 1-5, som var basert på Alf Prøysens spalte for gamle viser i Magasinet For Alle. Nils Johan Rud skrev i bokens forord at visene er hentet fra årgangene 1955-1956, en direkte overføring fra den første boken. I denne utgaven er det noter med enkelte skillingstrykk.
Rhagophthalmidae
Rhagophthalmidae er en liten familie av selvlysende biller som bare finnes i Asia. De ble tidligere regnet til samme familie som de amerikanske artene i familien Phengodidae, men er nå skilt ut som en egen gruppe. Arten Rhagophthalmus ohbai, som lever i Japan, har blitt en del studert på grunn av sine lysutsendende organer. Denne arten sender ut både rødt og grønt lys, noe som er ganske uvanlig. Hannene ser ut som normale biller, mens hunnene er mer eller mindre larve-aktige (larviforme hunner). Hos de fleste slektene har hunnene utviklet "voksne" fasettøyne, antenner og bein, men hos noen er også disse larvelignende.
Utseende
Middelsstore (5 – 35 mm) biller, de larvelignende hunnene størst. Hannene er avlange, med et stort hode som gjerne er bredere enn brystskjoldet (pronotum), med store fasettøyne. Antennene er korte (kortere enn hodebredden), tråd- eller kamformede, med enten 3 eller 12 ledd. Brystskjoldet (pronotum) er omtrent firkantet. Dekkvingene er myke, de dekker flygevingene, men ofte ikke de bakerste bakkroppsleddene. Bakkroppen er lang og kjegleformet. Beina er ganske lange og tynne. Hunnene er larvelignende, avlangt spoleformet, bredest på midten, hodet er ganske lite, antennene korte og sylindriske.
Levevis
Larver og hunner lever på bakken, gjerne mellom løvstrø. De er sannsynligvis rovdyr. Hannene flyr godt og blir gjerne tiltrukket til lys. I likhet med mange beslektede familier sender disse billene ut lys. Noen arter utmerker seg ved at de kan sende ut lys i flere farger.
Eksterne lenker
Ochotrya semiusta, hann:. Rhagophthalmus ohbai, hunn:. Diplocalon hasselti, hann:.
Universitetet i Sørøst-Norge
Universitetet i Sørøst-Norge (USN) er et norsk universitet som ble etablert 4. mai 2018.
USN er en videreføring av Høgskolen i Telemark, Høgskolen i Vestfold og Høgskolen i Buskerud, som fusjonerte til én institusjon i perioden 2014–2016, opprinnelig med navnet Høgskolen i Sørøst-Norge. Universitetet har åtte campuser som befinner seg i Bø, Porsgrunn, Notodden, Rauland, Drammen, Hønefoss, Kongsberg og Borre / Horten (Vestfold).
Historie
Universitetet i Sørøst-Norge er en videreføring av de tidligere høgskolene Høgskolen i Telemark, Høgskolen i Vestfold og Høgskolen i Buskerud.
Høgskolen i Vestfold og Høgskolen i Buskerud fusjonerte til Høgskolen i Buskerud og Vestfold i 2014. Den 4. juni 2015 vedtok styrene ved Høgskolen i Buskerud og Vestfold og Høgskolen i Telemark at de ville be regjeringen fusjonere lærestedene. Stortingsbehandlingen av stortingsmelding nr. 18 (2014–2015) Konsentrasjon for kvalitet – strukturreform i universitets- og høyskolesektoren fant sted 11. juni, og den 19. juni ble institusjonene formelt slått sammen ved kongelig resolusjon med virkning fra 1. januar 2016.
Fusjonsvedtaket fra de respektive styrerne ved HBV og HiT ba om at navnet på den fusjonerte skolen skulle bli Høgskolen i Sørøst-Norge, med fusjonsdato 1. januar 2016. Det ble også presisert i styrevedtaket at hensikten med fusjonen er å bli et universitet. Søknad om å bli tildelt status som universitet ble sendt for vurdering av NOKUT i 2017, og NOKUT avga sin anbefaling om at institusjonen oppfylte kriteriene for universitetsstatus i april 2018. Institusjonen ble tildelt status som universitet under navnet Universitetet i Sørøst-Norge i statsråd 4. mai 2018.
Ledelse
Rektoratet ved USN består per 2022 av rektor Petter Aasen og tre viserektorer.
Styreleder per 2022 er rådmann i Ringerike kommune Tore Isaksen.
Fakulteter og institutter
Fra 1. januar 2017 ble de tidligere 8 fakultetene ved HiT og HBV omorganisert til 4 fakulteter og de tidligere 36 instituttene ble til 20.
Fakultet for helse- og sosialvitenskap
Fakultet for helse- og sosialvitenskap (HS) tilbyr studier innen sykepleie, vernepleie, barnevern, radiografi, lysdesign og optometri. USN er forøvrig eneste norske utdanningsinstitusjon som tilbyr optikerutdanning. HS ledes per 18.03.2022 av dekan Pia Cecilie Bing-Jonsson. Fakultetsdirektør er Kine Strand Bye
Fakultetet har følgende institutter:
Fakultet for humaniora, idretts- og utdanningsvitenskap
Fakultetet har følgende institutter:
Fakultet for teknologi, naturvitenskap og maritime fag
Fakultet for teknologi, naturvitenskap og maritime fag (TNM) har følgende institutter:
USN Handelshøgskolen
USN Handelshøgskolen (HH) har følgende institutter:
Studier
USN tilbyr høyere utdanning innen følgende fag:
Warabe uta
«Warabe uta» er tradisjonelle japanske sanger, lik barnerim. De blir ofte sunget som en del av tradisjonelle barneleker.
«Tōryanse»
«Tōryanse» blir ofte spilt i japanske fotgjengerfelt ved grønn mann.
Denne sangen fungerer på samme måte som «Bro, bro brille», med samme lek knyttet til den.
Teru-teru-bōzu
Oversettelse:
Teksten handler angivelig om en munk som lovte noen bønder å stoppe regnet og bringe klart vær, i en regntung periode som ødela avlingene. Da munken ikke klarte å bringe frem solen, ble han henrettet.
Arkeologiåret 1819
Arkeologiåret 1819 er en oversikt over blant annet utgravninger, fødte og avdøde personer med tilknytning til arkeologi i 1819.
Pom Poko
Pom Poko (平成狸合戦ぽんぽこ; Heisei Tanuki Gassen Ponpoko, også kjent som Vaskebjørnkrigen eller [mer korrekt] Mårhundkrigen) (1994) er en animert film fra Japan, skrevet og regissert av Isao Takahata ved Studio Ghibli.
Handlingsreferat
Historien begynner på slutten av 1960-tallets Japan. Tanuki er dyr som i japansk folklore anses for å være magiske skapninger, som skal være i stand til å skifte form til mennesker eller andre gjenstander. Dyrene er svært omgjengelige, rampete skapninger, og er glade i velsmakende godbiter. Men de kan også være en reell trussel, i motsetning til Kkitsune (rever) og andre form-skiftere. Men en stor gruppe Tanuki blir truet av et gigantisk utviklingsprosjekt i en forstad kalt New Tama, i Tama Hills i utkanten av Tokyo.
Menneskelig utvikling skjærer mer og mer inn i deres habitat i skogen. Historien gjenopptas tidlig på 1990-tallet i Japan, i løpet av de første årene av Heisei-tiden. Deres oppholdssteder, og muligheten til å skaffe mat, reduseres hvert eneste år. Tanukiene begynner å slåss seg imellom for då få tak i de stadig mindre ressursene. Men etter oppfordring fra matriarken Oroku bestemmer de seg for å slå seg sammen, i håp om å forhindre utviklingen. En gruppe Tanuki forsker å gjøre aktiv motstand. Denne gruppen består av den aggressive høvdingen Gonta, den eldre guruen Seizaemon, den kloke kvinnen Oroku, og den unge og ressurssterke Shoukichi. De bedriver blant annet industriell sabotasje.
Disse angrepene skader, og til og med dreper mennesker, og skremmer bygningsarbeidere til å slutte med utbyggingen. Men flere nye arbeidere erstatter dem umiddelbart. I desperasjon sender Tanukiene ut en rekke budbringere for å søke hjelp fra forskjellige legendariske Tanukier-medlemmer fra andre regioner. Etter flere år kommer en av disse budbringerne tilbake, sammen med flere andre Tanukier fra den fjerne øya Shikoku, hvor menneskelig utvikling ikke er noe problem - og Tanukiene fremdeles blir tilbedt. I et forsøk på å gjenopprette menneskehetens respekt for det overnaturlige, arrangerer de en massiv kampanje for å få menneskene til å tro at området er hjemsøkt av spøkelser.
Men hele innsatsen virker bortkastet når eieren av en nærliggende fornøyelsespark tar all æren for dette, og påstår at dette bare var et reklame-stunt. Tanukiene brytes opp i mindre grupper, og hver gruppe følger deres egen strategi. En gruppe ledet av Gonta tar i bruk øko-terrorisme, og holder tilbake arbeidere frem til de blir utslettet i en konflikt mot politiet. En annen gruppe forsøker desperat å få medie-oppmerksomhet gjennom TV-opptredener i håp om å forsvare deres egen sak mot habitatets ødeleggelse. En av lederne blir senil og starter en buddhistisk danse-kult blant en gruppe Tanukier. De seiler til slutt bort sammen på et skip, som tar dem til døden.
Når alt annet feiler, i en siste trass, iscenesetter de aller siste gjenværende Tanukiene en storslått illusjon, som midlertidig forvandler det urbaniserte landet tilbake til dens uberørte tilstand for å minne menneskene om hva som har gått tapt. Til slutt forsøker de TTanukiene som er mest trent i illusjon åblande seg inn i det menneskelige samfunn én etter én. Men de forlater de andre som ikke kan forvandle seg. En del mennesker reagerer sympatisk på Tanuki, og presser utviklerne til å sette til side enkelte små områder som parker. Men parkene er imidlertid alt for små til å romme alle de ikke-transformerende Tanukiene. Noen få prøver å overleve der, og må unngå trafikken for å rote gjennom menneske-rester etter mat. Andre reiser ut på landsbygda, for å konkurrere mot Tanukiene som allerede befinner seg der.
Rolleliste
Her er de japanske (og noen av de engelske) rolleinnehaverne:
Trivia
Store deler av denne filmer henviser til japansk mytologi, og her er noen fakta som vil gjøre ting lettere å forstå:
San Marino under VM i friidrett 2009
San Marino deltok med to deltakere under VM i friidrett 2009 (utendørs) fra 15. til 23. august 2009 i Berlin i Tyskland.
Norgesmesterskapet i alpint 1961
Norgesmesterskapet i alpint 1961 var det norske mesterskapet i alpin skiidrett. Mesterskapet ble arrangert på Rjukan fra 17. til 19. mars.
Utfor
Dato: 17. mars
Sted: Rjukan
Storslalåm
Dato: 18. mars
Harald Simonnæs
Harald Sommerin Simonnæs (født 17. mars 1972) er en norsk lyriker.
Norgesmesterskapet i alpint 1961
Storslalåm
Sted: Rjukan
Slalåm
Dato: 19. mars
Sted: Rjukan
Kharovsk
Kharovsk (russisk: Ха́ровск) er en by i Vologda oblast i Russland, Den ligger ved elva Kubena rundt 90 km nord for Vologda.
Demografi
Befolkningsutvikling: ! År || Folketall || Kilde
Firkant
En firkant er et polygon med fire sidekanter. Den har derfor også fire hjørner som hver utgjør en viss vinkel. I matematikken brukes også synonymene kvadrangel og tetragon, men de er mindre vanlige.
Sidekantene møtes i de fire hjørnene. Et linjestykke mellom to hjørner som ikke er en sidekant kalles en diagonal. I en såkalt enkel firkant vil ingen av sidekantene krysse hverandre, og summen av de innvendige vinklene vil være 360°. Omkretsen av firkanten er lik summen av de fire sidelengdene.
Navnet kvadrangel har opphav i latin, som en sammensetning av «quadri» = fire og «angulus» = vinkel. Den greske formen «tetragon» betyr fire vinkler.
Klassifikasjon av firkanter
En firkant er syklisk dersom alle hjørnene ligger på en og samme sirkelbue. Firkanten er likesidet dersom alle sidene er like lange. I en ortodiagonal firkant er diagonalene ortogonale.
En firkant er konveks dersom en vilkårlig rett linje skjærer sidekantene i maksimum to punkt. En enkel firkant som ikke er konveks sies å være konkav.
Trapes
En viktig regelmessig form på en firkant er trapeset. I et trapes er to av sidene parallelle, og de to andre sidene skal ikke krysse hverandre.
Arealet A av et trapes kan uttrykkes som et produkt av midlere lengde av parallelle sidekanter multiplisert med høyden mellom de parallelle linjene:
Her er s1 og s2 lengdene av de to parallelle sidekantene. Høyden h er avstanden mellom de to parallelle sidekantene.
Parallellogram
En undergruppe under trapeset er parallellogrammet. Parallellogrammet er altså også et trapes. Et parallellogram har følgende egenskaper:
Alle disse egenskapene henger sammen og det er nok å påvise én av disse.
Parallellogramloven gir en sammenheng mellom lengden av sidene og diagonalene i et parallellogram.
Rombe
En rombe er en likesidet firkant. Enhver rombe er også et parallellogram. Diagonalene i en rombe er ortogonale, slik at romben er ortodiagonal. Skjæringspunktet mellom diagonalene vil dele hver av diagonalene i to.
Rektangel
For et rektangelet forenkles arealformelen for trapeset seg til formen
hvor a og b er lengdene av to sider som står vinkelrett på hverandre.
Kvadrat
Et kvadrat er både en rombe og rektangel, d.v.s. en figur der alle sidene er like lange og vinklene er 90°. Et kvadrat er altså også en rombe, et rektangel, et parallellogram og et trapes.
Et kvadrat er et regulært polygon, det vil si både syklisk og likesidet.
En enhetsfirkant eller enhetskvadrat er et kvadrat med sidelengder lik 1. Som oftest er enhetskvadratet plassert med det ene hjørnet i origo og sidekanter orientert langs koordinataksene.
Drake
En drake er en enkel firkant der to og to sider har samme lengde og der to sider med samme lengde har et felles hjørne.
Syklisk firkant
I en syklisk firkant ligger de fire hjørnene på en sirkel. Det gir denne firkanten spesielle egenskaper. Hver av dens sider er en korde i sirkelen. Summen av to motstående vinkler er lik med summen av to rette vinkler. Det følger fra teoremet om periferivinkler. I figuren er derfor A + C = B + D = 180°.
Firkantens areal er gitt ved Brahmaguptas formel som uttrykker det direkte ved lengdene til de fire sidene, Hvis man kaller disse lengdene for a = AB, b = BC, c = CD og d = DA, så er arealet til firkanten
hvor s = (a + b + c + d)/2 er halve omkretsen til firkanten.
Når en av sidene blir forsvinnende liten, blir firkanten en trekant. I denne grensen går formelen for arealet over til den tilsvarende Herons formel for arealet til en trekant.
En syklisk firkant er innskrevet i en sirkel. På lignende måte kan en sirkel være innskrevet i en firkant slik at alle dens sider er tangenter til sirkelen. Den sies da å være en tangeringsfirkant.
Ptolemaios' sats
For en syklisk firkant gjelder Ptolemaios' sats som sin at produktet av dens to diagonaler er lik summen av produktene av motstående sider. Med henvisning til figuren kan den skrives som
Satsen kan bevises på forskjellige måter ved å benytte setningen om periferivinkler eller ved sirkelinversjon. Den ble benyttet av Klaudios Ptolemaios i hans utarbeidelse av trigonometriske tabeller for bruk i sitt astronomiske verk Almagest. I dag benyttes den i form av en trigonometrisk identitet som oppstår ved addisjon av vinkler. Sinus til en sum eller differens av to vinkler kommer direkte fra denne setningen når en diagonal i firkanten faller sammen med en diameter i sirkelen.
Areal av en konveks firkant
Arealet av en vilkårlig konveks firkant kan finnes ved å dele firkanten opp i to trekanter etter en av diagonalene, og så å regne ut arealet av de to trekantene hver for seg.
For en konveks firkant ABCD kan arealet også beregnes ved hjelp av kryssproduktet av to vektorer definert langs diagonalene:
Jan Trygve Røyneland
Jan Trygve Røyneland (født 4. juni 1981 i Lillesand) er en norsk manusforfatter utdannet fra Filmskolen på Lillehammer i 2010 hvor han gikk manuslinjen.
Siden 2011 har han vært Erik Poppe sin regiassistent i tillegg til å være manusforfatter.
Han vant pitchekonkurransen under Kosmorama 2013 for sitt manus om en 80 år gammel Vietnamveteran som blir lurt for penger via nigerianske internettspillere.
Daniel Sarmiento
Daniel Sarmiento Melián (født 25. august 1983) er en spansk profesjonell håndballspiller som spiller for den spanske håndballklubben FC Barcelona. Han spiller i posisjonen midtback, og er også en del av det spanske håndballandslaget.
Han ble tatt ut til å representere Spania under Håndball-EM 2012 for menn i Serbia.
Jo Asgeir Lie
Jo Asgeir Lie (født 23. mars 1972 på Voss) er en norsk musiker, pedagog og komponist, med trekkspill som hovedinstrument. Jo Asgeir Lie er rektor ved Ole Bull-akademiet på Voss. Han har også vært hovedinstrumentlærer for trekkspillstudenter på bachelor- og masterstudiet ved Norges musikkhøgskole, og var fra 2000-2011 rektor ved Ål kulturskule.
Jo Asgeir Lie har komponert musikk til en rekke bestillingsverk, teatermusikk, soloverk, kammermusikkverk og korverk. Blant annet komponerte han en folkemusikkliturgi til bruk for Den Norske Kirke i 2009.
I 1998 var han med å starte folkemusikkgruppen Kvarts. Sammen med gruppen har han vunnet Spellemannprisen to ganger i klassen for folkemusikk og folkedans, for debutalbumet Kvarts (1999) og for Steinsprang (2006). De var også nominert til Spellemannprisen for Filigran (2001).
Jo Asgeir Lie har til nå bidratt på et 30-talls innspillinger som musiker, produsent, komponist og arrangør, og har blitt nominert til Spellemannprisen for flere av disse innspillingene. I 2009 medvirket han på Olav Luksengård Mjelva sitt soloalbum Fele/Hardingfele, Røros/Hallingdal et album som vant Spellemannprisen i klassen folkemusikk/gammaldans. I 2015 gav han ut to soloproduksjoner; Song til nordavinden (Kvarts 026) og Sol og skodde (Kvarts 027). Sammen med Carl Petter Opsahl ga han i 2019 ut albumet #23 og de ble for det nominert til Folkelarmprisen 2019 i åpen klasse.
Han har samarbeidet med en lang rekke musikere og ensembler som blant andre Jonas Fjeld, Henning Kvitnes, Ole Paus, Stein Torleif Bjella, Eldbjørg, Ragnhild Hemsing, Kringkastingsorkestret, TrondheimSolistene og Kristiansand symfoniorkester.
Nordic Battalion
Nordic Battalion I og II var to fellesnordiske styrker opprettet i 1993 i Makedonia og Bosnia-Hercegovina. Styrkene var underlagt FN-styrken United Nations Protection Force, UNPROFOR, og United Nations Preventive Deployment Force, UNPREDEP.
United Nations Protection Force (UNPROFOR)
I 1992 ble FN-styrker trukket inn i konflikten i det splittende Jugoslavia. Om lag 24 000 soldater ble sendt til United Nations Protection Force (UNPROFOR). Fra begynnelsen var UNPROFOR kun lokalisert i Kroatia. FN-styrken var relatert til fredsforhandlinger, opprettelse av sikre soner samt serbisk tilbaketrekking. Ettersom konflikten blant serberne, bosnjaker og kroatene forverret seg utvidet UNPROFOR sine styrkebidrag til Bosnia-Hercegovina og Makedonia. I mars 1995 ble UNPROFOR omorganisert til UNPF, og splittet i tre deler, bestående av: UNCRO (Kroatia), UNPROFOR (Bosnia-Hercegovina) og UNPREDEP (Makedonia).
Nordic Battalion I (NORDBAT I)
Nordic Battalion (NORDBATT I) ble opprettet i 1993, og var en FN-avdeling som omfattet bidrag fra Sverige, Norge og Finland. Det nordiske samarbeidet utgjorde en del av FN-styrken United Nations Protection Force, UNPROFOR. Etter 1995 forble NORBATT I i Makedonia den samme som før omorganiseringen og splittelsen, men var nå underlagt UNPREDEP. De nordiske landene bidro på det meste med 700 soldater bestående av et geværkompani hver fra Norge, Sverige og Finland sammen med et dansk støttekompani. Et fellesnordisk støttekompani erstattet senere det danske støttekompaniet. Norge stilte på det meste med 200 soldater. Når konflikten i Bosnia-Hercegovina krevde større innsats ble styrken i Makedonia kraftig redusert.
For NORDBAT I i Makedonia var situasjonen for soldatene annerledes enn i blant annet Bosnia-Hercegovina. I Makedonia hadde det enda ikke vært stridigheter, og NORDBAT I hadde som hovedoppgave å følge med på utviklingen langs grensen til Serbia, samt rapportere om hendelser eller virksomhet som kunne oppfattes som truende for Makedonia og deres befolkning.
I 1993 ble det sendt 300 amerikanske soldater fra Berlin til Makedonia for å øke det militære maktpotensialet og underbygge avskrekkingseffekten til den allerede eksisterende FN-styrken. Amerikanske soldater skulle være med å hindre en potensiell serbisk aggresjon. Det er omdiskutert om de amerikanske soldatene i realiteten var underlagt FN, men for første gang avga USA kommando over en tropp til ikke-amerikanere. Øverst- kommanderende for styrken i Makedonia var hele tiden nordisk. Norge, Danmark, Finland og Sverige har alle besittet stillingen som Force Commander i Makedonia.
UNPREDEP-mandatet ble ikke fornyet utover 28. februar 1999. Kina benyttet 25. februar 1999 sitt veto i FN-sikkerhetsråd for å forhindre fornyelse av UNPREDEP i Den tidligere jugoslaviske republikken Makedonia. Kina mente organisasjonens ressurser burde brukes i områder som Afrika, som ble plaget av konflikt og ustabilitet, og ikke i Makedonia hvor situasjonen var ansett som stabil.
Carl Gotthard Langhans
Carl Gotthard Langhans (født 15. desember 1732 i Landeshut, Schlesien, død 1. oktober 1808 i Grüneiche ved Breslau) var en tysk byggmester og arkitekt. Hans verker tilhører de tidligste klassisistiske verk i Tyskland. Langhans' mest berømte verk er Brandenburger Tor i Berlin. Blant hans øvrige arbeider er bygningen for nasjonalteateret i Berlin (1800–02), som brant 1817.
Rognaldsvåg
Rognaldsvåg ligger på øya Reksta rett vest for Florø, i Kinn kommune i Vestland, og hadde 1. januar 2012 ca. 80 innbyggere. Fiskeværet har en sjelden bygningsmasse med våningshus, naust og buer.
Stedet har to havner med en særpreget kanal mellom dem hvor naustene står tett i tett. Rognaldsvåg er rik på atmosfære og kulturminner som gravplasser og hustufter fra vikingtiden. Sommeren 2009 ble skolen på øya lagt ned og skolehuset brukes nå til festlokale, samlingssted, klubblokale(4H) og en kan leige det til overnatting.
Det høyeste fjellet på øya heter Harefjellet og måler 218 moh (meter over havet). Øya er knyttet til fastlandet via båt.
Dialekt
Lydopptak av dialekt fra Rognaldsvåg:
Nepals riksvåpen
Nepals riksvåpen ble antatt av regjeringen i sin nåværende form 30. desember 2006 som en markering av at borgerkrigen var over. Våpenet er et sirkelformet emblem med Mount Everest over et grønt åslandskap og et sølv kartomriss av landet som sentralmotiv. Nedenfor et håndtrykk mellom en mann og en kvinne for å symbolisere likestilling mellom kjønnene. Nederst et gull felt med en gyllen laurbærkrans som symboliserer det fruktbare Tarai-området.
Et banner under emblemet med et motto på sanskrit skrevet med devanagari-bokstaver:
Historisk utvikling
Før 1962 hadde Nepal som riksvåpen et våpenskjold med guden Shiva sittende på en sjø under Himalaya-fjellene.
Riksvåpenet som ble vedtatt sammen med ny grunnlov 16. desember 1962 viser et landskap ved foten av Himalaya med ei ku (nasjonaldyret), en glansfasan (nasjonalfuglen Lophophorus impejanus) og rhododendronblomster (nasjonalblomsten). I landskapet er det ei elv og Pashupatinath-tempelet. To ghurkaer er skjoldholdere.
Over landskapet ligger to kryssede khukuri-kniver, to skråttstilte nasjonalflagg på stang, Vishnus fotspor og den nepalske kongekronen.
Et bånd nederst hadde mottoet: Hjemlandet er mere verdt enn himmelriket.
Johannes Baptist Katschthaler
Johannes Baptist Katschthaler  (født 29. mai 1832 i Hippach i Tirol i Østerrike, død 27. februar 1914 i Salzburg) var en av den katolske kirkes kardinaler. Han var erkebiskop av Salzburg 1900–1914.
Han ble kreert til kardinal 22. juni 1903 av pave Leo XIII, med San Tommaso in Parione som tittelkirke, noen uker før pavens død. Han deltok på konklavet 1903 som valgte pave Pius X. Hans deltakelse på pavevalget var ikke helt uomstridt, for han var bare kardinal på papiret og hadde verken mottatt den røde biretta eller kardinalsringen. Disse kardinalsstandens insignier fikk han (og de seks andre som den avdøde pave hadde utnevnt kort før sin død) så den 12. november 1903 overrakt av Pius X.
Episkopalgenealogi
Hans episkopalgenealogi er:
Malawi under Afrikamesterskapet i friidrett 2006
Malawi deltok under Afrikamesterskapet i friidrett 2006 (utendørs) fra 9. til 13. august 2006 i Bambous på Mauritius.
Sigbjørn Nedland
Sigbjørn Nedland (født 22. november 1948) er en norsk musiker, musikkjournalist og musikkprodusent. Han gikk på Mandal gymnas 1966-68 og ble ansatt i NRK i 1969. Parallelt med jobben i NRK tok han utdanning på Universitetet i Oslo fra 1971 til 1977 innen fransk litteratur og engelsk.
Program
Sigbjørn Nedland startet i NRK som en av programlederne i radioprogrammet Pop Spesial sammen med Ivar Dyrhaug. I programmet Pandoras Jukebox lanserte Sigbjørn Nedland verdensmusikk og roots-musikk i Norge. Dette arbeidet har han videreført sammen med Arne Berg i Jungeltelegrafen i NRK P2.
Han har også produsert plater og vært musikkanmelder i Fædrelandsvennen i Kristiansand, hvor han bor. I 2018 ble han pensjonist etter nesten 50 år i NRK.
Langt der ute
«Langt der ute» er en gammel sjømannsang som kommer fra Stavanger. Blant sjøfolk var dette en av de mest populære sjømannsvisene som har vært laget. Visa omhandler yngste mann ombord som er oppe i masten for å klare seilet, men som faller ned og slår seg ihjel. Melodien til denne skillingsvisa er den gamle russiske melodien «Stenka Rasin» som har vært brukt til en rekke melodier, også poptekster som blant annet Boney Ms «The Carnival Is Over». Visa er innspilt på platen Frem fra Glemselen kap. 3 med Helge Borglund
Teksten
alt går stille i dens følge, høres ingen munter sang. kanskje tårene fikk trille, yngste jungmann han var død. ingen tårestrøm kan nytte i kapteinens brev det sto. han var oppe for å klare seilet,men så falt han ned. simpel seilduk ble hans båre som ble senket dypt i hav. skutens jungmann stille sover, havet ble hans hvilested.
Trond Hantveit
Trond Hantveit (født 1. april 1972 i Bergen) har tidligere vært daglig leder for Blatchford Ortopedi AS i Bergen. Tidligere har han blant annet ledet DataGuard, Kursguiden og Masterstudies. Han er også styreleder i Askøy Næringslivsforening.
Den gyldne middelvei
Den gyldne middelvei (dannet på norsk, litt løst, fra latin aurea mediocritas, som har uttrykket fra gjengivelser fra det greske verk Den nikomakiske etikk av Aristoteles) er en filosofisk betegnelse eller leveregel, særlig i henhold til Aristoteles, som fremmer et ønske om en middelvei mellom to ekstreme posisjoner eller ytterpunkter. Den gyldne middelvei var det greske idealet for moderasjon og en dyd som står i opposisjon til grådighet og fråtseri. Begrepet ble knyttet til guden Apollon i motsetning til de motsatte dyder som Dionysos sto for, ekstase og kaos.
Uleste bøker og utgåtte sko
Uleste bøker og utgåtte sko er debutalbumet til Oslo Ess, utgitt den 11. mars 2011.
Den gyldne middelvei
Litterært finnes den gyldne middelvei som motiv i historien om Ikaros. Faren Daidalos gir Ikaros vinger og oppfordrer ham til å følge den midtre veien mellom sjøsprøyten og varmen fra sola. Ikaros hørte ikke på faren, men fløy oppover mot sola, slik at voksen som holdt vingene hans sammen smeltet.
Trond Hantveit
Han har en Master of Business Administration fra Macquarie Graduate School of Management i Sydney, Australia i 2005, sort belte i Lean fra Lean Consulting og han er også en av 24 i Norge som er sertifisert i bruk av arbeidspsykologiske tester fra DnvGL. Trond Hantveit har også formell kompetanse innen styreledelse og en Bachelor of Management fra Handelshøyskolen BI.
Den gyldne middelvei
Hovedsaken som Den gyldne middelvei er i, er at den har mest fordeler, for den tar de gode egenskapene fra tingene som er til venstre og høyre for den; eksempelvis varme og kulde; blir det for varmt, dør alt liv på grunn av varme. Blir det for kaldt, så fryser alt til døde. Men hvis det er en passe temperatur, så går det bra.
Trond Hantveit
Trond Hantveit spiller bridge og er medlem i Norsk Bridgeforbund. Han har vunnet to norgesmesterskap, i NM for klubblag i 2009 og 2013 hvor hans makker var Sam Inge Høyland. I 1997 fikk tok han bronse i junior-VM i Sportilia i Italia, med Boye Brogeland.
Den gyldne middelvei
Moderne forståelse av Den gyldne middelvei hos Aristoteles
Moderne filosofer har ofte forkastet Aristoteles lære om den gyldne middelvei med begrunnelse av at den har vært antikvert og lite brukbar i vår tid.
Noen nyere filosofer som Gottlieb og Curzer mener imidlertid at man har forstått «middelvei» (gresk: mesos) bokstavelig som «moderasjon», mens det heller skal forstås som «balanse». Det gjør middelveien til noe mer dynamisk og kontekstuelt. Gottliebs tese er at dyden som middelvei (doctrine of the mean) har tre aspekter:
Veronica Pedrosa
Hun er datter av filippinske journalisten Carmen Navarro Pedrosa. Familien Pedrosa flyttet til London etter at moren skrev en åpenhjertig biografi om førstedamen Imelda Marcos.
I 2004 mottok hun prisen «Best News Anchor» under utdelingen av Asian Television Awards.
Beslan Mudranov
Beslan Mudranov (født 7. juli 1986) er en russisk judoka.
Han representerte Russland under Sommer-OL 2016 i Rio de Janeiro, der han tok gull i 60 kg.
John Wang Qiwei
John Wang Qiwei (født 1921- ) var kinavalgt og -ordinert katolsk biskop av Baoding i provinsen Hebei i Folkerepublikken Kina.
Han ble valgt til biskop av Baoding av den kinesiske patriotiske katolske forening i Hebei for å overta etter den arresterte og fengslede pavetro biskop Joseph Fan Xueyan. Bispevielsen, som ikke hadde pavelig mandat, ble utført den 20. juli 1958 med den nylig ordinerte kinautnevnte biskop Chang Shouyi av Xuanhua i Hebei som hovedkonsekrator.
Han ble i sin tur hovedkonsekrator av ytterligere tre biskoper som manglet pavelig mandat, alle den 9. oktober 1958 i Nancheng i provinsen Jiangxi:
Biskop John Wang Qiwei inngikk senere ekteskap, og en gang etter 1981 trakk han seg tilbake fra bispeembedet og bosatte seg i Shijiazhuang.
Episkopalgenealogi
Hans episkopalgenealogi er:
Oboi
Oboi (kinesisk 鰲拜, pinyin: Áobài; født ca. 1610, død 1669) var en mektig, mandsjuisk bannermann av klanen Gūwalgiya og stridsmann som senere ble en av fire regenter og keiserverger i Kangxi-keiserens første regjeringsår.
Obois betrodde stilling skyldes ikke minst at han en gang hadde reddet Shunzhi-keiserens liv i kamp. Oboi utmerket seg under mandsjuenes kamper mot Ming-dynastiets styrker, og ble gitt tittelen «batoru» (helt). Shunzhi-keiseren utnevnte ham til minister.
Etter Shunzhis død ble han sammen med Sonin, Ebilun og Suksaha utnevnt til seniorministre for Qing-dynastiet med den oppgave å assistere i det daglige styre av Kina inntil den unge keiseren, Hiowan Yei (Kangxi-keiseren) fylte 16 år. De fire regentene og vergene ble imidlertid snart uenige og begynte å kjempe om makten. Da seniorregenten Sonin døde i 1667, var Oboi blitt så mektig at han klarte å få den unge keiseren til å la Suksaha og hans familie henrette. Oboi hadde full kontroll over Ebilin og klarte til slutt å etablere seg som diktator.
Kangxi-keiseren grep selv makten tidligere enn forventet, da han ennå bare var 14 år. Keiseren arresterte brått Oboi og fant ham skyldig i 30 forbrytelser. Han ble dømt til døden, men straffen ble omgjort til livsvarig fengsel på grunn av hans tidligere stordåder. Han døde i fengsel i 1669.
Oboi ble posthumt rehabilitert, Kangxi-keiseren tilgav ham hans forbrytelser i 1713. Yongzheng-keiseren gav ham tittelen førsterangs hertug og den posthume tittel Chaowu (超武 «overordentlig stridsmann»), men Qianlong-keiseren degraderte ham til førsterangs baron etter å ha revurdert hans handlinger.
Overskrift
Overskriftens funksjon kan variere, men har det til felles at de skal vekke interesse eller nysgjerrighet hos en tenkt målgruppe. I avisartikler er ofte overskriftene korte, lettleste og selgende. Ved å forenkle budskapet vekker man nysgjerrigheten til potensielle kjøpere. Slik kan avisen selge mer. I en vitenskapelig artikkel er formålet snarere å si noe mer presist om hva som kommer. Det vil gi en innsnevring av målgruppen.
José Manuel Sierra
José Manuel Sierra Méndez (født 21. mai 1978) er en spansk profesjonell håndballspiller som spiller for den spanske håndballklubben BM Valladolid. Han spiller i posisjonen målvakt, og er også en del av det spanske håndballandslaget.
Han ble tatt ut til å representere Spania under Håndball-EM 2012 for menn i Serbia.
Karachi kjernekraftverk
Karachi kjernekraftverk (også kalt KANUPP – Karachi Nuclear Power Plant) er et kjernekraftverk som produserer elektrisk kraft i Pakistan. Det ligger på Arabiahavets kyst, omtrent 15 km vest for storbyen Karachi i provinsen Sindh. Det er Pakistans og den muslimske verdens første kjernekraftverk. Byggingsprosjektet begynte i 1965, og anleggets ene reaktor sto ferdig og begynte kommersiell drift i slutten av 1972. Denne reaktoren har en maksimal effekt på 137 MW, og har en levetid ut 2012 iht dagens konsesjoner. En andre reaktor skal bygges i anlegget, og etter vil byggingen starte i 2010 med en reaktor som yter 1 000 MW effekt.
Pakistans kjernekraftprogram
Pakistan har lansert et program for å øke landets kapasitet for kjernekraftproduksjon til 8 800 MW innen 2030, eller omtrent like mye som verdens største kjernekraftverk (i Japan) kan generere. Utbyggingen av kapasitet på kort sikt planlegges slik: Produksjonskapasiteten er om lag 300 GWh per år.
Fram til 2030 er regjeringens ønske å installere i alt 8 800 MW kjernekraftkapasitet i Pakistan. Fullføringen av planlagte utbygginger avhenger derimot at Kina får tillatelse til å eksportere anleggene i lys av Ikkespredningsavtalen.
Klausen
Rett ovenfor Klausen ligger klosteret Säben på en bratt fjellklippe. Stedet var bebodd siden førkristen tid, og det er funnet både retiske og germanske gravplasser. Senest siden 500-tallet var Säben et bispesete, men dette ble på 900-tallet flyttet noen kilometer nord til Brixen.
Selve Klausen ble nevnt først i 1027 som «claustra sub Sabione sita», dvs. «den under Säben beliggende dalsnevringen». Stedets latinske, tyske og italienske navn er altså avledet av dalinnsnevringen (latin claustra, tysk Klause, italiensk chiusa) som begynner syd for byen, og som ikke ble gjort passerbar før i 1529. 1308 fikk Klausen byrettigheter.
Ved siden av byen Klausen omfatter kommunen med samme navn også landsbyene Gufidaun, Latzfons og Verdings.
Samferdsel i Buenos Aires
Buenos Aires har to flyplasser. Den internasjonale flyplassen Aeropuerto Internacional Ministro Pistarini de Ezeiza befinner seg 40 km utenfor bykjernen og kalles ofte bare Ezeiza. Innenlandsfly og fly til Uruguay går fra Aeroparque Jorge Newbery, som befinner seg ved bredden av Río de la Plata, kun få kilometer fra sentrum.
Havna i Buenos Aires er tilgjengelig også for store container- og tankskip. For å sikre trafikken mudres det regelmessig en renne i den grunne Río de la Plata. I umiddelbar nærhet av finanssentret finnes det også en ferge- og hurtigbåtterminal med flere daglige forbindelser med byene Montevideo og Colonia del Sacramento i Uruguay.
I 1857 ble Buenos Aires knyttet til jernbanenettet. På 1990-tallet ble fjerntogene for det meste lagt ned på grunn av manglende vedlikehold og interesse fra investorer. I det siste har trafikken blitt gjenopptatt til en del av byene i provinsen Buenos Aires, slik som badestedene Mar del Plata og Villa Gesell og havnebyen Bahía Blanca. Også fjernere byer som Posadas, Santa Rosa de Toay, Córdoba, Rosario og San Miguel de Tucumán kan nå igjen nås med tog.
Siden tog i Argentina både er mindre komfortabelt og går langsommere enn langdistansebuss, er buss mer populært. I Retiro finnes det en stor busstasjon, og i forbindelse med helligdager reiser hundretusenvis av mennesker ut av byen.
Lokaltrafikk
Gatene i byen er anlagt etter et sjakkbrettmønster. I 1916, i forbindelse med 100-årsdagen for uavhengigheten, planla man å bygge ut et system av diagonale gater. Dette ble det ikke så mye av, bare Diagonal Norte og Diagonal Sur ble realisert. Avenida 9 de Julio, 9. juligata, er ikke en diagonal, men er verdens bredeste gate.
Motorveier stråler ut fra Buenos Aires fra ringveien General Paz. En av motorveiene, bygd på betongsøyler over bakken, fører inn i sentrum og mot Ezeiza-flyplassen.
Buenos Aires har flere viktige jernbanestasjoner, først og fremst for nærtrafikk, de tre viktigste er i bydelen Retiro. Det finnes også viktige stasjoner i Constitución og i Balvanera.
1. desember 1913 ble den første strekninga av t-banen i Buenos Aires åpnet. Dermed er dette den eldste t-banen i Latin-Amerika og den 13. eldste i verden. I dag finnes det fem linjer med en samlet lengde på 42,7 kilometer.
Trikkene trafikkerte gatene mellom 1897 og 1964. I 1987 kom trikkene tilbake under navnet Premetro, og i dag finnes det et nett på 22,4 kilometer. De første trolleybussene kom i 1948, men disse ble tatt ut av trafikk i 1966.
Siden det meste av persontrafikken går med dieseldrevne busser, noe som fører til trafikkork og forurensing, har byen besluttet å bygge t-banenettet kraftig ut.
Ellers er det 38 600 drosjer i Buenos Aires, noe som tilsvarer en drosje per 71 porteños. I New York er tallet 1 per 681 newyorker.
Johann Evangelist Haller
Johann Evangelist Haller (født 30. april 1825 i Sankt Martin in Passeier i Tirol i Østerrike, nå i Italia, død 5. mai 1900 i Salzburg) var en av den katolske kirkes kardinaler. Han var erkebiskop av Salzburg 1890–1900.
Han ble kreert til kardinal i 1895 av pave Leo XIII.
Episkopalgenealogi
Hans episkopalgenealogi er:
Bournemouth
Bournemouth er en kystby i Dorset, på sørkysten av England, ved Poole Bay. Den tilhørte Hampshire inntil 1974. Den gamle grensen mellom Hampshire og Dorset markerer nå grensen mellom Poole og Bournemouth. 1. april 1997 ble byen en enhetlig myndighet.
Bournemouth er et av de mest populære turistmålene på Englands sørkyst. Den har en fin, lang sandstrand, gode overnattings- og underholdningstilbud, mildt klima og kort vei til Jurassic Coast, landsbygda i Dorset og Hampshire, samt Devon. Denne delen av kystlinjen har det varmeste og tørreste klimaet i England, og flest solskinnsdager.